FastAPI

FastAPI — вэб-фрэймворк на Python для стварэння API. Адзін з самых хуткіх і папулярных (пасля Django і Flask) вэб-фрэймворкаў на Python (на момант 2022 года).

 Апісанне 
FastAPI актыўна выкарыстоўвае дэкаратары, анатацыі тыпаў і інтраспекцыю кода, што дазваляе паменшыць колькасць шаблоннага кода ў вэб-праграме. FastAPI аўтаматычна генеруе і адлюстроўвае дакументацыю паводле спецыфікацыі OpenAPI.

У аснове FastAPI ляжаць дзве бібліятэкі — Starlette (ASGI-фрэймворк) і Pydantic (для апісання схем даных); FastAPI склейвае іх і рэалізуе некаторыя дадатковыя магчымасці — рэгістрацыю прадстаўленняў праз укараненне залежнасцяў, працу з аўтэнтыфікацыяй і аўтарызацыяй, аўтаматычную генерацыю дакументацыі і іншае . Магчыма выкарыстанне як асінхронных, так і сінхронных прадстаўленняў.

 Прызнанне 
Самы любімы вэб-фрэймворк на Python па апытанках сярод распрацоўшчыкаў на Stack Overflow (2021, 2022).

 Прыклад кода 
from fastapi import FastAPI

app = FastAPI()

@app.get("/")
async def root():
  return {"message": "Hello World"}

Катэгорыя:Свабоднае праграмнае забеспячэнне, напісанае на Python
Катэгорыя:Фрэймворкі на Python